МОДЕЛ УГОВОРА

1. **Туристичка организација Ниш**, Ниш, улица \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_ матични број \_\_\_\_\_\_\_\_\_\_\_, текући рачун број: \_\_\_\_\_\_\_\_\_\_\_ \_\_\_\_\_\_\_\_\_\_\_\_\_ банка, коју заступа Горан Милосављевић, в.д. директор (у даљем тексту: Наручилац) и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_\_, кога заступа\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: Извршилац)

УГОВОРНЕ СТРАНЕ КОНСТАТУЈУ:

- да је Наручилац, на основу Закона о јавним набавкама („Сл. гласник РС“ бр. 91/19 и 92/23), спровео отворени поступак јавне набавке број 02/2025, чији су предмет услуге штампе;

- да је Извршилац доставио (самостално/заједничку/са подизвођачем) понуду број (биће преузето из понуде), која у потпуности одговара спецификацији из конкурсне документације, налази се у прилогу Уговора и саставни је део Уговора;

- да je Наручилац овај уговор закључио на основу члана 146. став 1. Закона о јавним набавкама, донео Одлуку о додели уговора број \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_ године, којом је уговор о јавној набавци доделио изабраном понуђачу.

**Предмет уговора**

Члан 1.

Предмет Уговора је регулисање међусобних права и обавеза Уговорних страна у вези са пружањем услуга штампе у свему према техничким карактеристикама, које су саставни део овог уговора.

**Цена**

Члан 2.

Уговорну цену чине прихваћене јединичне цене из обрасца понуде.

У јединичне цене је урачуната и испорука добара на локацији Наручиоца у Нишу, улица \_\_\_\_\_\_\_\_\_\_\_.

Укупна уговорна вредност ове јавне набавке је \_\_\_\_\_\_\_\_\_\_\_\_\_\_\_\_ динара без пореза на додату вредност односно \_\_\_\_\_\_\_\_\_\_\_\_\_\_\_\_динара са обрачунатим порезом на додату вердност.

**Услови и начин плаћања**

Члан 3.

Плаћање ће се вршити сукцесивно у року од 45 дана, по достављању нарученог штампаног материјала и отпремнице и исправно испостављене фактуре Извршиоца.

**Права и обавезе уговорних страна**

Члан 4.

Извршилац се обавезује да услуге из члана 1. овог уговора извршава у складу са правилима струке, према условима Наручиоца из конкурсне документације и прихваћене понуде, а према потребама и динамици коју одређује Наручилац.

Извршилац мора да гарантује квалитет штампаног материјала, уз обезбеђивање идентичног отиска у односу на боје предвиђене у припреми за штампу.

Члан 5.

Наручилац задржава право да одустане од штампања неког материјала, да изврши корекцију наслова, да поједине тираже штампа више пута, као и да не штампа све тираже који су наведени у обрасцу структуре цене.

Уколико се током трајања уговора јави потреба за штампањем материјала који није уговорен, о штампању таквог материјала сачиниће се анекс уговора.

Члан 6.

Наручилац се обавезује да штампани материјал наручује преко свог овлашћеног представника електронском поштом, а уколико то тренутно није могуће, телефаксом или писаним путем.

Приликом потписивања уговора, Уговорнe стране ће једна другој доставити имена, e-mail адресе и бројеве телефона својих представника који ће бити задужени за реализацију уговора.

**Начин достављања припреме за штампу**

Члан 7.

Наручилац је дужан да припрему за штампу доставља електронским путем.

Уколико то није могуће, по захтеву Наручиоца, Извршилац је дужан да припрему за штампу преузме у просторијама Наручиоца у року од 24 сата од достављања захтева електронским путем, телефоном, путем телефакса.

**Рокови**

Члан 8.

Наручилац се обавезује да сукцесивно, према својим потребама наручује штампу брошура, мапа и осталог материјала из члана 1. овог уговора, а Извршилац прихвата обавезу сукцесивне штампе истог.

Рок у коме је Извршилац дужан да достави одштампани материјал је \_\_\_\_\_\_\_\_\_\_\_\_\_\_\_\_\_\_\_ дана од дана одобравања штампе од стране Наручиоца (минимум 1 дан, максимум 5 дана).

Уколико Наручилац захтева, Извршилац је дужан да Наручиоцу достави пробни отисак (proof) на одобрење, у року од 1 (један) радни дан од преузимања припреме за штампу.

Овај рок се може продужити услед дејства више силе за време трајања рока.

**Контрола квалитета и недостаци у квалитету**

Члан 9.

Контролу врше стручне службе Наручиоца. У случају утврђених недостатака у пружању услуга, Извршилац мора исте отклонити одмах или у најкраћем року од упућивања приговора од стране Наручиоца.

Уколико се на штампаном материјалу покаже неки недостатак или уколико боје на одштампаном материјалу не одговарају бојама у припреми за штампу, Наручилац је дужан да о томе одмах писмено обавести Извршиоца, који се обавезује да у року од 3 дана од дана пријема рекламације отклони узроке који су довели до рекламације.

**Место и начин испоруке**

Члан 10.

Место испоруке штампаног материјала из члана 1. овог уговора је на адреси Наручиоца у Нишу, улица \_\_\_\_\_\_\_\_\_\_\_\_\_\_\_\_\_.

Извршилац је дужан да испоруку штампаног материјала из члана 1. овог уговора врши сукцесивно према динамици и количинама коју одреди Наручилац.

Сматра се да је извршена адекватна испорука, када службено лице Наручиоца изврши квалитативан и количински пријем добара, што се потврђује отпремницом коју потписују овлашћена лица Наручиоца и Извршиоца.

**Средства финансијског обезбеђења**

Члан 11.

Извршилац је обавезан приликом потписивања уговора или у року од 5 (пет) дана од дана потписивања уговора, на име средства финансијског обезбеђења за добро извршење посла, преда Наручиоцу бланко соло меницу за добро извршење посла.

Извршилац је обавезан да, уз меницу, достави менично овлашћење, копију картона депонованих потписа пословне банке Извршиоца и доказ о регистрацији менице.

Вредност средства обезбеђења за добро извршење посла утврђује се у износу који одговара висини од 10% од укупне вредности уговора исказане без обрачунатог пореза на додату вредност.

Средство обезбеђења за добро извршење посла мора трајати најмање 10 дана дуже од уговореног рока трајања уговора и извршења предметних услуга.

Уколико изабрани понуђач не обезбеди и не преда наручиоцу средство обезбеђења за добро извршење посла у уговореном року, уговор не ступа на снагу (одложни услов), а Наручилац задржава право да потпише уговор са следећим најбоље рангираним понуђачем.

Члан 12.

Уколико услуге не буду извршаване у свему према одредбама овог Уговора, Наручилац ће активирати достављено средство обезбеђења за добро извршење посла.

Активирање средства обезбеђења не искључује право Наручиоца на потпуну накнаду штете.

**Трајање уговора**

Члан 13.

Овај уговор се закључује на период од 12 месеци, а примењује се од дана потписивања.

Испоруком уговорене количине или утрошком средстава намењених за ову набавку пре истека периода на који је закључен, уговор престаје да важи.

**Раскид уговора**

Члан 14.

Наручилац има право да једнострано откаже Уговор у свако доба и без отказног рока, ако Извршилац не извршава обавезе на уговорени начин и у уговореним роковима, о чему га писмено обавештава.

**Измене уговора о јавној набавци**

Члан 15.

Уколико се у току трајања уговора укаже потреба за штампањем већег тиража материјала, Наручилац може након закључења уговора о јавној набавци, без спровођења поступка јавне набавке повећати обим предмета набавке највише до 10% од укупне вредности овог уговора о чему ће се сачинити анекс уговора.

**Завршне одредбе**

Члан 16.

Свака уговорна страна гарантује и потврђује да слободно закључује овај Уговор не кршећи права других лица, да њени заштићени жигови или трговачки називи не крше права трећих лица, као и да ће у међусобној сарадњи поштовати све постојеће прописе и добре пословне обичаје који важе за ову врсту посла.

Члан 17.

За све што овим Уговором није предвиђено важе одредбе Закона о јавним набавкама и Закона о облигационим односима, у делу који није супротан императивним одредбама ЗЈН.

Члан 18.

Евентуалне спорове у вези са овим уговором Уговорне стране ће решавати споразумно. Уколико то није могуће, у случају судског спора је надлежан суд у Нишу.

Члан 19.

Овај Уговор је сачињен у 5 (пет) истоветних примерака и то 2 (два) примерка за Извршиоца и 3 (три) примерка за Наручиоца.

Наручилац Извршилац

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_